Sheila Dikshit Death: शीला दीक्षित के निधन पर राजनीतिक जगत में शोक, पूर्व प्रधानमंत्री मनमोहन सिंह समेत दिग्गजों ने व्यक्त की संवेदनाएं  
पीएम मोदी और पूर्व पीएम मनमोहन सिंह ने शोक व्यक्त किया
शीला दीक्षित के निधन से कांग्रेस पार्टी में शोक की लहर 
देश के दिग्गज नेताओं ने पूर्व सीएम के निधन पर जताया दुख
दिल्ली की पूर्व मुख्यमंत्री शीला दीक्षित का शनिवार दोपहर निधन हो गया. 81 साल की शीला दीक्षित का निधन दिल की बीमारी की वजह से हुआ. फिलहाल कांग्रेस ने उन्हें दिल्ली प्रदेश अध्यक्ष की जिम्मेदारी दे रखी थी. 15 साल तक दिल्ली की मुख्यमंत्री रहीं शीला दीक्षित के नाम सबसे ज्यादा वक्त तक दिल्ली की मुख्यमंत्री रहने का रिकॉर्ड दर्ज है. बता दें कि अपने निधन से कुछ दिनों पहले तक वह राजनीति में खासी ऐक्टिव थीं और हाल ही में उन्होंने दिल्ली में नए जिलाध्यक्षों की नियुक्ति भी की थी. पूर्व सीएम के आकास्मिक देहान्त से राजनीतिक जगत में शोक की लहर है. कांग्रेस समेत देश के तमाम राजनीतिक दलों और दिग्गज नेताओं ने शीला दीक्षित के निधन पर शोक व्यक्त किया है. कहा जा रहा है कि आगामी विधानसभा चुनावों में उन्हें दिल्ली का चेहरा बनाने की तैयारी भी थी. 
शीला दीक्षित के निधन पर कांग्रेस पार्टी ने ट्वीट किया, 'हमें शीला दीक्षित के निधन के बारे में सुनकर खेद है. आजीवन कांग्रेस की सदस्य और तीन बार दिल्ली के सीएम के रूप में रहकर उन्होंने दिल्ली का चेहरा बदल दिया. उनके परिवार और दोस्तों के प्रति हमारी संवेदना है. इस दुख की घड़ी में ईश्वर उन्हें सामर्थ्य प्रदान करें'
Congress Party tweets "We regret to hear of the passing of Sheila Dikshit. Lifelong congresswoman and as three time CM of Delhi she transformed the face of Delhi. Our condolences to her family and friends. Hope they find strength in this time of grief." pic.twitter.com/fCgYHiQalC
प्रधानमंत्री नरेंद्र मोदी ने शीला दीक्षित के निधन पर दुख व्‍यक्‍त करते हुए ट्वीट किया, 'शीला दीक्षित जी के निधन से गहरा दुख हुआ. वह एक जोशीले और मिलनसार व्यक्तित्व की धनीं थीं. उन्होंने दिल्ली के विकास में उल्लेखनीय योगदान दिया है. उनके परिवार और समर्थकों के प्रति संवेदना. ओम शांति.'
Deeply saddened by the demise of Sheila Dikshit Ji. Blessed with a warm and affable personality, she made a noteworthy contribution to Delhi's development. Condolences to her family and supporters. Om Shanti. pic.twitter.com/jERrvJlQ4X
दिल्ली के वर्तमान मुख्यमंत्री अरविंद केजरीवाल ने ट्वीट करते हुए लिखा, 'अभी शीला दीक्षित जी के निधन के बारे में बेहद भयावह ख़बर मिली. यह दिल्ली के लिए बहुत बड़ी क्षति है और उनके योगदान को हमेशा याद रखा जाएगा. उनके परिवार के सदस्यों के प्रति मेरी ह्रदय से संवेदनाएं हैं. उनकीआत्मा को शांति मिले.'
Just now got to know about the extremely terrible news about the passing away of Mrs Sheila Dikshit ji. It is a huge loss for Delhi and her contribution will always be remembered. My heartfelt condolences to her family members. May her soul rest in peace
बीजेपी सांसद और दिल्ली बीजेपी प्रदेश अध्यक्ष मनोज तिवारी ने भी शीला दीक्षित के निधन पर दुख व्यक्त किया. उन्होंने कहा कि हाल ही में मेरी उनसे मुलाकात हुई थी. यह एक बहुत बड़ा झटका है. मुझे याद है कि जब मैं उनसे मिलने गया था कि एक मां की तरह उन्होंने मेरा स्वागत किया था. दिल्ली उन्हें याद करेगी. भगवान उनकी आत्मा को शांति दे और उनके परिवार को इस कठिन वक्त में हौसला और ताकत दे.
BJP MP & BJP Delhi President, Manoj Tiwari: I had met her recently, it is a big shock. I remember how she welcomed me like a mother. Delhi will miss her. May God give her family and her closed ones the strength to bear this loss. #sheiladixitpic.twitter.com/nqOmU2lQ0I
पूर्व प्रधानमंत्री मनमोहन सिंह ने कहा कि शीला दीक्षित के निधन की खबर सुनकर मैं सदमे में हूं. उनकी मौत से देश ने दिग्गज कांग्रेस नेता को खो दिया. दिल्ली की जनता उन्हें दिल्ली के विकास के लिए हमेशा याद करेगी.
Former PM Manmohan Singh: I'm shocked to hear the sudden passing away of Smt #ShielaDixit. In her death the country has lost a dedicated Congress leader of the masses. People of Delhi will always remember her contribution to Delhi's development during her tenure as CM for 3 terms pic.twitter.com/O7b2Byg8sl
राहुल गांधी ने ट्वीट कर कहा, 'मैं कांग्रेस पार्टी की एक प्यारी बेटी शीला दीक्षित जी के निधन के बारे में सुनकर बहुत निराश हूं. मैं व्यक्तिगत रूप से उनके बेहद करीब था. इस दुख की घड़ी में उनके परिवार और दिल्ली के नागरिकों के प्रति मेरी संवेदना है, जिनकी उन्होंने 3 बार मुख्यमंत्री रहते हुए निस्वार्थ भाव से सेवा की.'
I'm devastated to hear about the passing away of Sheila Dikshit Ji, a beloved daughter of the Congress Party, with whom I shared a close personal bond.
My condolences to her family & the citizens of Delhi, whom she served selflessly as a 3 term CM, in this time of great grief.
राष्ट्रपति रामनाथ कोविंद ने शनिवार को दिल्ली की पूर्व मुख्यमंत्री शीला दीक्षित के निधन पर शोक व्यक्त किया और कहा कि उनके कार्यकाल में राष्ट्रीय राजधानी में प्रभावी बदलाव हुआ. कोविंद ने दीक्षित के परिवार और समर्थकों के प्रति अपनी संवेदनाएं व्यक्त की. उन्होंने ट्वीट किया, दिल्ली की पूर्व मुख्यमंत्री और वरिष्ठ राजनीतिक शख्सियत श्रीमती शीला दीक्षित के निधन के बारे में सुनकर दुख हुआ. मुख्यमंत्री के तौर पर उनके कार्यकाल के दौरान राजधानी में प्रभावी बदलाव हुआ जिसके लिये उन्हें याद किया जाएगा.
दिल्ली की पूर्व मुख्यमंत्री और एक वरिष्ठ राजनेता श्रीमती शीला दीक्षित के निधन के बारे में जानकर दुख हुआ। उनका कार्यकाल राजधानी दिल्ली के लिए महत्वपूर्ण परिवर्तन का दौर था जिसके लिए उन्हें याद किया जाएगा। उनके परिवार व सहयोगियों के प्रति मेरी शोक-संवेदनाएं — राष्ट्रपति कोविन्द
उपराष्ट्रपति एम वेंकैया नायडू ने दिल्ली की पूर्व मुख्यमंत्री और वरिष्ठ कांग्रेस नेता शीला दीक्षित के निधन पर गहरा दुख व्यक्त करते हुये उन्हें श्रद्धांजलि अर्पित की है. नायडू ने अपने शोक संदेश में कहा कि दिल्ली की पूर्व मुख्यमंत्री और वरिष्ठ नेता श्रीमती शीला दीक्षित जी के असामयिक निधन पर शोक व्यक्त करता हूं. शीला जी सफल और लोकप्रिय नेता थीं जिनके लिए सभी के हृदय में आदर था. नायडू ने दीक्षित के निधन पर संवेदना व्यक्त करते हुये कहा कि ईश्वर से प्रार्थना करता हूं कि पुण्यात्मा को आशीर्वाद दें. उनके परिजनों, सहयोगियों और समर्थकों के प्रति हार्दिक संवेदना व्यक्त करता हूं.
दिल्ली की पूर्व मुख्यमंत्री और वरिष्ठ नेता श्रीमती शीला दीक्षित जी के निधन पर शोक व्यक्त करता हूं। शीला जी सफल और लोकप्रिय नेता थीं जिनके लिए सभी के हृदय में आदर था। ईश्वर से प्रार्थना करता हूं कि पुण्यात्मा को आशीर्वाद दें। #SheilaDikshitpic.twitter.com/H1Q9tXF5in